Tirelo ye e hwetšagala diiri tše 24 ka letšatši go motho ofe goba ofe yo a nyakago go bega molato ka mogala a be a fane le ka tshedimošo yeo e ka thušago maphodisa go thibela goba go nyakišiša molato woo. Yo a begago molato mogaleng a ka no kgetha go se fe maina a gagwe.
Gopola gore nomoro ye 08600 10111 ke ya Tshedimošo ya Bosenyi.
Nomoro ya Ditšhoganetšo tša Bosenyi ke 10111.
Mohlankedi wa lekala la thibelo ya bosenyi o tlo araba mogala gomme a ngwala tshedimošo ye o mo fago yona. O ka no kgetha go se bolele leina la gago.
Mohlankedi yoo o tlo go fa khouto ya nomoro ya sephiri yeo o tlogo e šomiša bjalo ka nomoro ya boitšhupo.
O tlo thušwa le semeetseng.
Tefelo ya mogalo e tlo lekana le yeo e lefelwago ge o tiela dinomoro tša kgauswi le ka tefelo ya sele ge o letša go tšwa selefounong.
Ga go na diforomo tše di tlatšwago.